Aberdynšyras
Aberdynšyras (angl. Aberdeenshire, škot. gėl. Siorrachd Obar Dheathain) – sritis Škotijos šiaurės rytuose. Pietuose ribojasi su Perto ir Kinroso bei Anguso sritimis, vakaruose – su Hailandu ir Morėjumi. Apima Aberdyno miesto sritį (tačiau ši į Aberdynšyro sudėtį neįeina). Šiaurinius ir rytinius krantus skalauja Šiaurės jūra. Srities teritorijoje išlikę daug istorinių pilių.